**NÁRODNÁ RADA SLOVENSKEJ REPUBLIKY**

**IX. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: KNR-VZD-1773/2024-8

**437a**

**Spoločná správa**

**výborov Národnej rady Slovenskej republiky o prerokovaní návrhu poslanca Národnej rady Slovenskej republiky Zdenka SVOBODU na vydanie zákona, ktorým sa mení a dopĺňa zákon č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov** (tlač 437a)

\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre zdravotníctvo ako gestorský výbor pri rokovaní o návrhu poslanca Národnej rady Slovenskej republiky Zdenka SVOBODU na vydanie zákona, ktorým sa mení a dopĺňa zákon č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov (tlač 437) (ďalej len gestorský výbor) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky o prerokovaní vyššie uvedeného návrhu zákona.

**I.**

Národná rada Slovenskej republiky uznesením č. 534 z 25. septembra 2024 po prerokovaní návrhu poslanca Národnej rady Slovenskej republiky Zdenka SVOBODU na vydanie zákona, ktorým sa mení a dopĺňa zákon č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov (tlač 437) v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený návrh zákona v druhom čítaní a prideľuje návrh podľa § 74 ods. 1 citovaného zákona na prerokovanie

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre verejnú správu a regionálny rozvoj a

Výboru Národnej rady Slovenskej republiky pre zdravotníctvo.

**II.**

Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený (§ 75 ods. 2 zákona č. 350/1996 Z. z. ).

**III.**

Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

**Ústavnoprávny výbor Národnej rady Slovenskej republiky** prerokovalnávrh poslanca Národnej rady Slovenskej republiky Zdenka SVOBODU na vydanie zákona, ktorým sa mení a dopĺňa zákon č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov (tlač 437) dňa 17. októbra 2024 a odporučil Národnej rade Slovenskej republiky návrh zákona schváliť so zmenami a doplnkami (uznesenie č. 179 zo 17. októbra 2024)

**Výbor** **Národnej rady Slovenskej republiky** **pre verejnú správu a regionálny rozvoj prerokoval** návrh poslanca Národnej rady Slovenskej republiky Zdenka SVOBODU na vydanie zákona, ktorým sa mení a dopĺňa zákon č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov (tlač 437) dňa 22. októbra 2024 a odporučil Národnej rade Slovenskej republiky návrh zákona schváliť s pripomienkou (uznesenie č. 53 z 22. októbra 2024)

**Výbor Národnej rady Slovenskej republiky pre zdravotníctvo** prerokoval návrh poslanca Národnej rady Slovenskej republiky Zdenka SVOBODU na vydanie zákona, ktorým sa mení a dopĺňa zákon č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov (tlač 437) dňa 22. októbra 2024 a odporučil Národnej rade Slovenskej republiky návrh zákona schváliť s pozmeňujúcim návrhom (uznesenie č. 75 z 22. októbra 2024).

**IV.**

Z uznesení výborov Národnej rady Slovenskej republiky vyplývajú pozmeňujúce návrhy:

**1. V názve zákona** sa za slová „dopĺňa zákon“ vkladajú slová „Národnej rady Slovenskej republiky“.

Pozmeňujúci návrh legislatívno-technickej povahy, ktorým sa precizuje názov zákona.

**Ústavnoprávny výbor NR SR**

**Výbor NR SR pre verejnú správu a regionálny**

**rozvoj**

**Výbor NR SR pre zdravotníctvo**

**gestorský výbor odporúča s c h v á l i ť**

**2. Bod 2 znie:**

„2. V § 5 ods. 7 v úvodnej vete sa slová „orientačného vyšetrenia testovacím prístrojom“ nahrádzajú slovami „bez predchádzajúceho skríningového vyšetrenia biologického materiálu“.“.

Pozmeňujúci návrh legislatívno-technickej povahy, ktorým sa precizuje legislatívna technika a zosúlaďuje terminológia „skríningového vyšetrenia biologického materiálu“ v nadväznosti na čl. I bod 1 návrhu.

**Ústavnoprávny výbor NR SR**

**gestorský výbor odporúča s c h v á l i ť**

**V.**

Stanovisko vlády SR k návrhu poslanca Národnej rady Slovenskej republiky Zdenka SVOBODU na vydanie zákona, ktorým sa mení a dopĺňa zákon č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov (tlač 437) podľa § 70 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebolo do konania schôdze gestorského výboru doručené.

Gestorský výbor na základe stanovísk výborov k návrhu poslanca Národnej rady Slovenskej republiky Zdenka SVOBODU na vydanie zákona, ktorým sa mení a dopĺňa zákon č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov (tlač 437) vyjadrených v ich uzneseniach uvedených pod bodom III. tejto správy a v stanovisku gestorského výboru odporúča Národnej rade Slovenskej republiky návrh poslanca Národnej rady Slovenskej republiky Zdenka SVOBODU na vydanie zákona, ktorým sa mení a dopĺňa zákon č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov (tlač 437) **schváliť s pozmeňujúcimi návrhmi.**

1. Spoločná správa obsahuje **2** pozmeňujúce návrhy.

Gestorský výbor súčasne navrhol, aby sa o  bodoch **1 a 2** hlasovalo **s p o l o č n e**  s návrhom gestorského výboru **schváliť.**

2. Poveril spoločného spravodajcu výborov **Radomíra Šalitroša** predniesť v súlade s § 80 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi Národnej rady Slovenskej republiky.

Predmetná spoločná správa výborov Národnej rady Slovenskej republiky o prerokovaní návrhu poslanca Národnej rady Slovenskej republiky Zdenka SVOBODU na vydanie zákona, ktorým sa mení a dopĺňa zákon č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov (tlač 437a) bola schválená uznesením Výboru Národnej rady Slovenskej republiky pre zdravotníctvo (gestorský výbor) č. 77 z  22. októbra 2024.

Bratislava, 22. októbra 2024

**Vladimír B a l á ž, v. r.**

predseda

Výboru Národnej rady Slovenskej republiky

pre zdravotníctvo